A Napišite programsko kodo za algoritem, ki izpiše vse delitelje števila, ki ga vnese uporabnik preko standardnega vhoda.

B Napišite programsko kodo v izbranem jeziku, in sicer za algoritem, ki preveri, ali je število, ki ga uporabnik vnese preko standardnega vhoda, praštevilo. Če je praštevilo, naj algoritem izpiše »PRASTEVILO«, sicer »NI PRASTEVILO«.

C Napišite programsko kodo v izbranem jeziku, ki obrne števke v številu (123456 → 654321), ki ga vnese uporabnik preko standardnega vhoda. Novo nastalo število algoritem izpiše na standardni izhod.

Č Napišite programsko kodo v izbranem jeziku, ki preveri ali je število, ki ga vnese uporabnik, popolno število. Število je popolno, ko je vsota njegovih manjših deliteljev enaka vrednosti vnesenega števila. (24: 1+2+3+4+6+8+12=24 → število je popolno). Če je število popolno, potem izpiše »POPOLNO«, sicer »NI POPOLNO«.

Podana je spodnja funkcija, zapisana v splošni obliki:

A V glavnem programu ustvarite tabelo in jo napolnite s celoštevilskimi vrednostmi funkcije, in sicer za vrednosti spremenljivke x na intervalu od vključno x=-20 do vključno x=20.

B Predpostavite, da je tabela iz točke A že napolnjena. Napišite funkcijo **lihaStevila**, ki bo z uporabo zanke v tabeli, ki je dobi, kot vhodni parameter, poiskala in izpisala liha števila. V glavnem programu naredite primer klica funkcije.

C Predpostavite, da je tabela iz točke A že napolnjena. Napišite funkcijo **povprecje**, ki z uporabo zanke izračuna in vrne povprečno vrednost elementov tabele, ki jo funkcija dobi kot vhodni parameter. V glavnem programu naredite primer klica funkcije.

D Predpostavite, da je tabela iz točke A že napolnjena. Napišite funkcijo **manjsaStevila** z uporabo zanke. Funkcija prejme celoštevilski vhodni parameter in izpiše vse tiste elemente tabele, ki jo prav tako dobi, kot parameter, ki so manjši od vrednosti te vhodne spremenljivke. V glavnem programu naredite primer klica funkcije.

Napišite kodo, s pomočjo katere naj uporabnik vnese celo število, ki naj bo najmanj 4 in največ 6-mestno. Postopek prebiranja števila naj se ponavlja toliko časa, dokler ne zadosti navedenemu pogoju.

Napišite podprogram **vsotaStevk**, ki prejme kot vhodno spremenljivko poljubno naravno število, metoda pa izračuna in izpiše seštevek vseh števk števila.

Napišite podprogram **najvecjaStevka**, ki prejme kot vhodno spremenljivko poljubno naravno število, podprogram pa vrne največjo števko v številu.

Napišite metodo **palidnromskoStevilo**, ki prejme kot vhodno spremenljivko poljubno naravno število, podprogram pa vrne True, če je vhodno število palindromsko, sicer False. Število je palindromsko,če se bere z obeh strani enako.

Napišite kodo, s pomočjo katere uporabnik vnese 100 nizov in jih shrani v ustrezni podatkovni strukturi (polju/tabeli/seznamu), ki jo poimenujte besede.

Napišite podprogram **vrniPrviZnak**, ki prejme dva vhodna podatka, in sicer polje/tabelo/seznam besede, napolnjeno v prvem delu naloge, in število N. Podprogram naj vrne prvi znak besede/niza, ki je na N-tem mestu v polju/tabeli besede.

Napišite podprogram **steviloSoglasnikov**, ki prejme kot vhodno spremenljivko poljuben niz niz, ki vsebuje samo male črke angleške abecede. Podprogram naj vrne število soglasnikov v nizu.

Napišite podprogram **najvecSoglasnikov**, ki prejme kot vhodno spremenljivko polje/tabelo besede, napolnjeno v prvem delu naloge, metoda pa izpiše tisti niz iz polja, ki vsebuje največ soglasnikov. Uporabite podprogram iz predhodne naloge. Predpostavite, da podprogram obstaja in je pravilno napisan. Predpostavite tudi, da je tak niz v polju/tabeli samo en.

Napišite program, ki bere zaporedje celih števil, vnesenih na tipkovnici. Branje konča, ko prebere število 0. Na koncu izpiše število neničelnih členov.

Dana imate seznama besed. Napišite programske stavke, ki bodo sestavili in izpisali frazo tako, da se naključno izbereta besedi z obeh seznamov.

Dani sta tabeli šestih celih števil a1 in a2. Dopišite metodo **racun**, ki sprejme dva argumenta (tabeli a1 in a2) in vrne tabelo šestih celih števil. Če sta vrednosti na mestu i v tabelah a1 in a2 enaki, tabela rezultat dobi na mesto i vrednost –1, sicer razliko med večjo in manjšo vrednostjo.

Za tabelo celih števil napišite metodo vsotaBrezMin, ki vrne vsoto elementov tabele brez vrednosti najmanjšega elementa. Če je najmanjših elementov več, nobenega od njih ne prištejemo k vsoti. Primer: če je argument tabela t z vrednostmi 2, 7, 3, 4, 6, 2, 5, potem metoda vrne 25.